טיסה במסוק היא חוויה בלתי נשכחת אשר מעטים מהאנשים חווים אותה. האוויר שנכנס אל המסוק, הנוף הפתוח ורעש המדחף המסתובב במהירות אינם דומים לטיסה במטוס סגור. תוכלו לבחור לטוס במסוק כאטרקציה מלהיבה לכבוד הצעת נישואין רומנטית, לרגל חגיגת יום נישואין, לציון יום הולדת מיוחד, לציון בר או בת מצווה ועוד.
טיסה במסוק תמיד תהיה חוויה מיוחדת: הרי לא כל יום מזדמנת לכם טיסה שכזו (אלא אם אתם טייסי מסוק בעצמכם). כדי להפוך את הטיסה למיוחדת במינה יהיה עליכם להגדיר את המטרה שלכם, להתייעץ עם החברה כיצד תגשימו את המטרה ולצאת לדרך ביום ובשעה שנקבעו.
החברה תוכל להציע לכם לטוס מעל לנוף היפהפה של מצפה רמון, לעבור מעל מצדה, להצפין לכיוון הר מירון ולהגיע לכל יעד אחר שמרתק אתכם לראות מזווית אחרת. בנוסף, עומדת לרשותכם האפשרות לצאת לדרך בשעות ייחודיות כמו בשעת השקיעה ואפילו בזריחה, וזאת כדי לראות את הנוף בשיא עוצמתו.
אם תרצו בכך, תוכלו לתעד את הטיסה הייחודית שלכם, לבקש שידאגו לכם לארוחה רומנטית ואפילו לטוס ליעד מסוים כדי לבקר בו ולחזור בחזרה עם המסוק לאחר מספר שעות. תנו לדמיון שלכם לעבוד ולחברה להגשים את הפנטזיה שלכם. אם מעבר לטיסה אין לכם בקשות מיוחדות, תוכלו לשמוע מהחברה על הניסיון שלה באירועים הדומים לשלכם ולקבל המלצות עבור טיסה מיוחדת במסוק.
במהלך הטיסה תוכלו לקבל הסברים מהטייס היכן אתם נמצאים, ואם תהיו מעוניינים בכך – גם מידע טכני על הגובה בו תטוסו וכל פרט אחר מעניין. לעומת זאת, אם תערכו טיסה רומנטית זוגית ותחליטו להתרכז זה בזו, תוכלו לעשות זאת והטייס יכבד את בקשתכם ואת פרטיותכם. המטרה של טיסה מיוחדת במסוק היא להגשים לכם חלומות וליצור עבורכם רגעים בלתי נשכחים.
טיסה מיוחדת במסוק חייבת להתבצע על ידי חברה מקצועית שיש ברשותה כל האישורים המתאימים להפעיל את המסוק. הטייס חייב להיות בעל ניסיון רב (וכמובן, בעל תעודה מתאימה) ובשיחה עם החברה חשוב שתבחנו מה כוללת החבילה שאתם מזמינים ועל אלו שירותים תצטרכו להוסיף תשלום. ככל שתדעו יותר פרטים ותסכימו עם החברה עליהם, כך יהיה לכם קל יותר לצאת לדרך ותובטח לכם הנאה.